cyanic-selkie/wikianc huggingface dataset:
Κωνσταντίνος Φανέλλης
Τεχνοτροπία
Στο αγιογραφικό του έργο απομακρύνθηκε σε μεγάλο βαθμό από την παραδοσιακή βυζαντινή ζωγραφική. Καλλιέργησε επάξια την τρισδιάστατη εκκλησιαστική ζωγραφική, ακολουθώντας τα ναζαρηνά πρότυπα. Μάλιστα προηγείται χρονικά του Λουδοβίκου Θείρσιου. Τα διδάγματα του Κ. Φανέλλη μεταξύ άλλων ακολουθεί και ο αγιογράφος Σπυρίδων Χατζηγιαννόπουλος.
Μεγάλο μέρος του σπουδαίου αγιογραφικού του έργου βρίσκεται σε ναούς του Αιγίου που μπορούν να χαρακτηρισθούν σωστές πινακοθήκες. Το τέμπλο του Μητροπολιτικού Ναού της Φανερωμένης (1840), το τέμπλο και η ουρανία της Βασιλικής των Ταξιαρχών (1840-1860) είναι εξ ολοκλήρου φιλοτεχνημένα από το χέρι του. Ακόμη φορητές εικόνες του φυλάσσονται στην εικονοθήκη της Παναγίας Τρυπητής Αιγίου.
Εικόνες του υπάρχουν στη Μονή του Μεγάλου Σπηλαίου στα Καλάβρυτα, στον ναό του Ευαγγελισμού στην Άμφισσα, σε ναούς της Πάτρας. Η κοσμηματογραφία, η Πλατυτέρα και το Ιερό Βήμα του Μητροπολιτικού Ναού των Αθηνών (1846, ύστερα από διαγωνισμό), τα τέμπλα των ναών του Χριστοκοπίδη, της Ρόμβης και εικόνες στον Άγιο Ελευθέριο (δίπλα στη Μητρόπολη), στην Παναγία τη Γοργοεπήκοο, στον Άγιο Γεώργιο του Νέου Κόσμου είναι έργα του.
Πίνακες ζωγραφικής του (δροσερά γυναικεία πορτρέτα, σκίτσα, τοπία, χαλκογραφίες) υπάρχουν στην Εθνική Πινακοθήκη, στο Βυζαντινό Μουσείο, στις συλλογές Κουτλίδη, Κόκκινου (τώρα Καραγιάννη), σε οικογενειακές πινακοθήκες, και στις Ηνωμένες Πολιτείες στις συλλογές των Φορντ και Ροκφέλερ. Έργα του έχουν παρουσιαστεί σε εκθέσεις στο Αίγιο και στην Αθήνα (1927, 1978).
Εξωτερικοί σύνδεσμοι
Κατηγορία:Έλληνες ζωγράφοι Κατηγορία:Έλληνες αγιογράφοι Κατηγορία:Μικρασιατικός Ελληνισμός
Τευμησσός (οικισμός)
Ο Τευμησσός ήταν αρχαίος οικισμός της Βοιωτίας, που βρισκόταν ανατολικά της Θήβας, στο δρόμο που κατά την αρχαιότητα ένωνε τη Θήβα με τη Χαλκίδα, κοντά στον σημερινό Ελεώνα. Στον Τευμησσό, κατά την μυθολογία έκρυψε ο Δίας την Ευρώπη. Πίστευαν επίσης ότι εκεί είχε αναθρέψει ο Διόνυσος μια αλεπού για να σπέρνει τον όλεθρο στους Θηβαίους. Αυτή η αλεπού, όταν κινδύνεψε να πιαστεί από ένα σκύλο που έδωσε η Άρτεμις στην Πρόκριδα, την κόρη του Ερεχθέα, τελικά απολιθώθηκε μαζί με το σκύλο. Η πόλη ανήκε στην επικράτεια της Θήβας. Ερείπια της ακρόπολης σώζονται στο όρος Τευμησσός.
Βιβλιογραφία
Κατηγορία:Πόλεις της αρχαίας Βοιωτίας
Όθων ντε Σικόν
Ο Οτόν ντε Σικόν ή Όθων ντε Σικόν (γαλλικά: Othon de Cicon) (- μεταξύ 1263 και 1266), Γάλλος ευγενής, ήταν Κύριος της Καρύστου από το 1250 μέχρι τον θάνατο του. Στη διεθνή βιβλιογραφία αναφέρεται και Otto de Cicon καθώς και Odo de Cicon
Οικογένεια
Πατέρας του ήταν ο Ζακ ντε Σικόν (Jacques de Cicon), και μητέρα του ήταν η Σιβύλλα ντε λα Ρος (Sibylle de la Roche). Ο πατέρας του, Ζακ, ήταν Κύριος του Σωβινιέ-λε-Γκραι και του Ρος. Η μητέρα του Σιβύλλα, Κυρία του Φλαζέ, κόρη του Πονς Β΄ ντε λα Ρος (Pons II de la Roche) και της Ποντιά ντε Ντραμελαί (Pontia de Dramelay) ήταν αδελφή του Όθωνα ντε λα Ρος, του πρώτου Κυρίου / Δούκα των Αθηνών. Τα παιδιά του Ζακ και της Σιβύλλας ήταν τα : Ο Όθων παντρεύτηκε την Ανιές ή Ανιεσίνα Γκίζι, Agnes ή Agnesina Ghisi, αδελφή του Μάριο (Mario), του Τζερεμία (Geremia) και του Ανδρέα Γκίζι (Andrea Ghizi). Ο Τζερεμία ήταν Κύριος της Άνδρου και ο Ανδρέας Κύριος της Μύκονου, Τήνου, Αμοργού, Σκύρου, Σκιάθου, Σκοπέλου και Χίου, τα αδέλφια πήραν σημαντικό μέρος των νησιών του Αιγαίου μετά το 1204.
Βιογραφία
Το 1250 υπογράφει γράμμα από το σπίτι του στο Νεγκροπόντε (Aigrepont), σύμφωνα με το οποίο αφήνει 20 λίρες στο Αββαείο του Bellevaux στη Βουργουνδία, την πατρίδα του όταν πεθάνει. Στο κείμενο αυτό υπογράφει ως «Otthes de Cycons, sire de Cariste».
Αργότερα πήρε μέρος στον πόλεμο στο πλευρό του Γουλιέλμου και εξόπλισε ένα πλοίο σε βοήθεια του Σανούδο, ενάντια στους Βενετούς. Ο Σανούδο τον αναφέρει ως «signor di Caristho ... Osto de Zuccon».
Σημειώσεις
<references group="σημ." />
Αναφορές
Κατηγορία:Γαλλική τάξη ευγενών Κατηγορία:Τριτημόριοι της Καρύστου
Διοργανώσεις Ε.Π.Σ. Ηπείρου 1962–63
Για την περίοδο 1962–63, η Ένωση Ποδοσφαιρικών Σωματείων Ηπείρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, στους νομούς Ιωαννίνων,Άρτας,Πρέβεζας και το νησί της Λευκάδας.
Α ερασιτεχνική
Η Νικόπολη έπαιξε στο πρωτάθλημα Β εθνικής της επόμενης σεζόν,αφού πρώτα ενώθηκε με την ΑΕ Πρέβεζας δημιουργώντας τον ΠΑΣ Πρέβεζα.
Γ ερασιτεχνική
Νέες παρουσίες είναι η Θύελλα Ελεούσας από τον νομό Ιωαννίνων και ο Σκουφάς Κομποτίου από τον νομό Άρτας.Αντίθετα δεν κατέβηκε ο Αετός Σταυρακίου.
Πηγές
63 Κατηγορία:Εγχώρια ποδοσφαιρικά πρωταθλήματα 1962-1963
Φράνκι Ντάρο
Ο Φράνκι Ντάρο (Frankie Darro, 22 Δεκεμβρίου 1917 - 25 Δεκεμβρίου 1976) ήταν Αμερικανός ηθοποιός και κασκαντέρ. Την καριέρα του την ξεκίνησε από την παιδική ηλικία, σε βουβές ταινίες, κάνοντάς το ντεμπούτο του σε ηλικία μόλις 6 ετών, και σταδιακά απέκτησε κάποιους κύριους ρόλους, κυρίως σε ταινίες δραματικές, γουέστερν, περιπέτειες και κωμωδίες, αργότερα, όμως, έγινε καρατερίστας και ηθοποιός φωνής. Είναι γνωστός για τον ρόλο του στην ταινία Πινόκιο, του 1940, ως ο φίλος του πρωταγωνιστή Λάμπογουϊκ.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί φωνής
Chevrolet Montana
Το Chevrolet Montana είναι ελαφρύ pick-up ημι-φορτηγό με κίνηση στους εμπρός τροχούς, που πωλείται από τη Chevrolet στη Λατινική Αμερική και σε άλλες αναδυόμενες αγορές.
Μεξικό
Στο Μεξικό, το όχημα είναι γνωστό ως Chevrolet Tornado («Σίφωνας»), επειδή η Pontiac είχε ήδη χρησιμοποιήσει το όνομα Montana για τα μίνι βαν για τη Βόρεια Αμερική. Ο σχεδιασμός της πρώτης γενιάς είναι παραλλαγή του Opel Corsa, ουσιαστικά μια έκδοση του Opel Combo, ενώ η δεύτερη γενιά βασίζεται στο Chevrolet Agile.
Κινητήρες
Το Montana χρησιμοποίησε κινητήρες 1.4 λίτρων «Ecoflex» και 1.8 λίτρων 8V flex-fuel, όλοι 4-κύλινδροι σε σειρά (I4). Σε ορισμένες αγορές, όπως η Νότια Αφρική όπου πωλήθηκε ως Opel Corsa Utility έως τον Ιούνιο του 2010, το όχημα προσφέρθηκε με περισσότερες επιλογές κινητήρα, αλλά και με επιλογή καυσίμου, όπως το 1.4 λίτρων βενζίνης και το 1.7 turbodiesel της Isuzu.
Εκδόσεις
Το 2007, το Montana ήταν διαθέσιμο σε δύο εκδόσεις: Montana Conquest και Montana Sport που είχαν ελαφρώς διαφορετικό σχεδιασμό και σετ αξεσουάρ. Η πίσω καρότσα μπορεί να φορτωθεί έως και 735 kg (1.620 lb) σύμφωνα με τον κατασκευαστή.
Άλλες εκδοχές
Αυτό το μοντέλο κατασκευάστηκε στο São José dos Campos της Βραζιλίας έως το 2010. Στη Νότια Αφρική, συναρμολογήθηκε από βραζιλιάνικες μονάδες CKD, δηλαδή ημι-έτοιμα αμαξώματα.
Κατηγορία:Αμερικανικά αυτοκίνητα Montana Κατηγορία:Επαγγελματικά αυτοκίνητα
Νώλα
Η Νώλα είναι Ιταλική πόλη.
Πηγές
Κατηγορία:Πόλεις της Καμπανίας
1533 Σάιμαα
Η Σάιμαα (Saimaa) είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 10,61. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά της από τη λίμνη Σάιμαα, τη μεγαλύτερη της Φινλανδίας.
Φυσικά χαρακτηριστικά
Η μέση διάμετρος της Σάιμαα εκτιμάται σε 26,13 χιλιόμετρα. Ο φασματικός τύπος της είναι S (λιθώδης), ενώ το γεωμετρικό άλβεδό της είναι 0,122 ± 0,016. Η Σάιμαα περιστρέφεται γύρω από τον εαυτό της μία φορά κάθε 7 ώρες και 5 λεπτά.
Εξωτερικοί σύνδεσμοι
Σαιμαα
279 Θούλη
Η Θούλη (Thule) είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 8,57. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Ονομάσθηκε έτσι από την απώτατη βόρεια νήσο Θούλη των αρχαίων γεωγράφων, καθώς η σχεδόν κυκλική τροχιά της βρίσκεται στο απώτατο εξωτερικό όριο της Κύριας Ζώνης (υπήρξε ο πρώτος αστεροειδής που ανακαλύφθηκε να έχει μεγάλο ημιάξονα τροχιάς μεγαλύτερο των 4 AU). Η Θούλη βρίσκεται σε τροχιακό συντονισμό 3:4 με τον πλανήτη Δία. Η τροχιά της πάντως διαφέρει από αυτές της Οικογένειας της Χίλντας στο ότι έχει πολύ μικρή εκκεντρότητα. Μαζί με δύο σώματα που ανακαλύφθηκαν σχετικώς πρόσφατα, τα (186024) 2001 QG207 και (185290) 2006 UB219, η Θούλη κατατάσσεται στη δική της «Δυναμική Ομάδα της Θούλης».
Φυσικά χαρακτηριστικά
Η μέση διάμετρος της Θούλης εκτιμάται σε 126,6 χιλιόμετρα και η μάζα της σε 2,12 τετράκις εκατομμύρια τόνους για μέση πυκνότητα 2 gr/cm³. Η επιτάχυνση της βαρύτητας στον ισημερινό της Θούλης εκτιμάται σε 3,54 cm/sec² (276 φορές ασθενέστερη βαρύτητα από αυτή της Γης), ενώ η ταχύτητα διαφυγής σε 66,9 m/sec (241 χιλιόμετρα την ώρα).
Ο φασματικός τύπος της Θούλης είναι D, ενώ το άλβεδό της 0,041. Η Θούλη περιστρέφεται γύρω από τον εαυτό της μία φορά κάθε 7 ώρες και 26 λεπτά. Η μέση θερμοκρασία στην επιφάνειά της εκτιμάται σε 135 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Θουλη
Πόπλιος Κορνήλιος Δολαβέλλας (ύπατος 10 μ.Χ.)
Ο Πόπλιος Κορνήλιος Δολαβέλλας ήταν Ρωμαίος πολιτικός, που εκλέχτηκε ύπατος το 10 μ.Χ. κατά την αυτοκρατορική πλέον περίοδο της ρωμαϊκής ιστορίας.
Ήταν εγγονός του Δολαβέλλα, υπάτου το 44 π.Χ., ο οποίος ανήκε στην παράταξη του Ιουλίου Καίσαρα. Ο Δολαβέλλας ο νεότερος είναι διάσημος περισσότερο για την ανακατασκευή της λεγόμενης Αψίδας του Δολαβέλλα στην πόλη της Ρώμης το έτος 10, από κοινού με τον συνύπατό του Γάιο Ιούνιο Σιλάνο. Αργότερα ο Νέρων τη χρησιμοποίησε για το υδραγωγείο που εξυπηρετουσε το ανάκτορό του στον Παλατίνο Λόφο.
Δολαβελλας
Κυνήγι Θησαυρού στο Ρέθυμνο
Παιχνίδι, δραστηριότητα, κύκλος εκδηλώσεων (στο εξής: Κυνήγι) που ξεκίνησε στην πόλη του Ρεθύμνου για πρώτη φορά την Κυριακή 25 Φεβρουαρίου 1990 και διοργανώνεται έκτοτε κάθε χρόνο την περίοδο πριν το καρναβάλι του Ρεθύμνου (την Κυριακή του Ασώτου, δύο βδομάδες πριν το καρναβάλι). Η ιδέα του κυνηγιού μεταλαμπαδεύτηκε από την πόλη του Ρεθύμνου στα χωριά του νομού και στις υπόλοιπες πόλεις τις Κρήτης όπου διοργανώνονται κυνήγια θησαυρού με όμοιους στόχους και παρόμοια οργάνωση. (Κυνήγι Αμαρίου, Μυλοποτάμου, Ηρακλείου, Σητείας κ.λ.π). To 28o κυνήγι θησαυρού του Ρεθύμνου κατέχει επίσημα το ρεκόρ Γκίνες (Guiness World Record) στην κατηγορία: πολυπληθέστερο κυνήγι θησαυρού (Largest Treasure Hunt Game)
Η οργάνωση και τα προεόρτια του παιχνιδιού
Ο κορμός του παιχνιδιού ξεκινά και ολοκληρώνεται σε μία μέρα, όμως εκδηλώσεις προετοιμασίας, προθέρμανσης και οργάνωσης των συμμετεχόντων γίνονται και τις προηγούμενες μέρες, ακόμα και με διαδικτυακό κυνήγι θησαυρού, ιδίως όμως από τον χορό των ομάδων του κυνηγιού που διοργανώνεται πάντα την Παρασκευή πριν το κυνήγι και τους πρώτους γρίφους που δίνονται συνήθως από το χορό αυτό έως και το απόγευμα του Σαββάτου πριν το κυνήγι. Τη διοργάνωση του κυνηγιού αναλαμβάνει για τον επόμενο χρόνο, με έξοδά της, η νικήτρια ομάδα, εκείνη δηλαδή που βρίσκει τον θησαυρό.
Οι κανόνες του παιχνιδιού
Η πορεία προς το θησαυρό ορίζεται από ποικιλία γρίφων και δοκιμασιών που σχετίζονται πάντα με την ιστορία της πόλης και των ανθρώπων της. Τα όρια του παιχνιδιού καθορίζονται κάθε χρόνο από τη διοργανώτρια ομάδα και πάντως προσδιορίζονται γεωγραφικά από την εκάστοτε έκταση του Δήμου Ρεθύμνου. Χαρακτηριστική είναι την ημέρα του κυνηγιού η διαρκής μετακίνηση ομάδων και ερευνητών ιδίως με δίτροχα αλλά και με αυτοκίνητα, ιδίως στα πιο απομακρυσμένα σημεία του Δήμου Ρεθύμνου. Δεν θα ήταν η υπερβολή να πει κανείς ότι όλη πόλη βρίσκεται στο πόδι τη μέρα του κυνηγιού αφού η συμμετοχή στο παιχνίδι είναι ιδιαίτερα μεγάλη.
Ποιοι μπορούν να συμμετέχουν
Όλες οι ηλικίες είναι ευπρόσδεκτες να παίξουν αυτό το παιχνίδι και τελικώς άτομα όλων των ηλικιών συμπράττουν σε ομάδες, που με ιδιαίτερο συναγωνισμό, αλλά και συνεργασίες και (συχνά «υπόγειες») ανταλλαγές και «διαρροές» ψάχνουν τον κρυμμένο θησαυρό.
Το γεγονός της χρονιάς, παράλληλες δράσεις
Το παιχνίδι αυτό έχει εξελιχθεί σε «γεγονός της χρονιάς» για την πόλη του Ρεθύμνου, ενώ τις αφίσες του κυνηγιού σχεδίασαν κατά καιρούς γνωστοί σκιτσογράφοι, όπως ο Αρκάς, ο Δημήτρης Χαντζόπουλος, ο Στάθης, ο Γιάννης Καλαϊτζής, ο Σπύρος Ορνεράκης, ο Στο παιχνίδι συχνά εντάσσονται και δράσεις κοινωνικής συμμετοχής, αλληλοβοήθειας και ευαισθητοποίησης (αιμοδοσίες, συγκέντρωση χρημάτων για φιλανθρωπικούς σκοπούς, συγκέντρωση φαρμάκων, τροφίμων, ενίσχυση Δημόσιας Κεντρικής Βιβλιοθήκης Ρεθύμνου κλπ.).
Ρεκόρ Guinness
To 28o κυνήγι του θησαυρού που διοργανώθηκε από τους Ανιχνευτές, κατέρριψε το προηγούμενο ρεκόρ Guinness και σήμερα θεωρείται το πολυπληθέστερο κυνήγι θησαυρού στον κόσμο με 1384 συμμετέχοντες. Το κυνήγι αυτό, που κατέρριψε το ρεκόρ Guinness, κέρδισε η ιστορική ομάδα των "Γαλατών". Το ρεκόρ πιστοποιήθηκε από εκπρόσωπο της εταιρείας Guinness World Records ο οποίος, σε διπλή καταμέτρηση, κατέγραψε 1384 συμμετέχοντες στις 11 Φεβρουαρίου 2017, στην έναρξη του κυνηγιού του θησαυρού, και ξανά στις 12 Φεβρουαρίου κατά την εξέλιξη του παιχνιδιού. Το προηγούμενο παγκόσμιο ρεκόρ είχε πραγματοποιηθεί σε Αγγλικό Πανεπιστήμιο με 1001 συμμετέχοντες
Το παιδικό κυνήγι θησαυρού
Μία εβδομάδα πριν το παιχνίδι αυτό διοργανώνεται ξεχωριστά το παιδικό κυνήγι θησαυρού, που ξεκίνησε να διοργανώνεται για πρώτη φορά το 1998 από τους Μπουμπούνες και έχει παρόμοια φιλοσοφία και σκοπούς, αλλά απευθύνεται σε ομάδες μικρών παικτών-μαθητών της πέμπτης και της έκτης τάξης του δημοτικού σχολείου. Στο 20ο παιδικό κυνήγι θησαυρού που διοργανώθηκε το 2017 έλαβαν μέρος 726 μαθητές από τα δημοτικά σχολεία του Δήμου Ρεθυμνης χωρισμένοι σε 79 ομάδες.
Το εφηβικό κυνήγι θησαυρού
Στο κυνήγι του 2014 η διοργανώτρια ομάδα «Έκατσ' η κουτσή κατσίκα» διοργάνωσε την ίδια μέρα με το παιδικό κυνήγι και εφηβικό κυνήγι θησαυρού στο οποίο είχαν δικαίωμα συμμετοχής μαθητές γυμνασίου της πόλης του Ρεθύμνου. Εφηβικό κυνήγι διοργανώθηκε για δεύτερη φορά το 2017 από την ομάδα των Ανιχνευτών. Δικαίωμα συμμετοχής στο δεύτερο εφηβικό κυνήγι είχαν μαθητές των Λυκείων του δήμου Ρεθύμνου.
Παραπομπές
Κατηγορία:Ρέθυμνο Κατηγορία:Διοργανώσεις στην Ελλάδα
Αθανάσιος Ι. Ρουσόπουλος
Ο Αθανάσιος Ρουσόπουλος (1903 – 1 Ιουνίου 1983) του Ιωάννη, ήταν Έλληνας επιστήμονας και πολιτικός. Υπηρέτησε ως υπουργός Δημοσίων Έργων και πρόεδρος του Τεχνικού Επιμελητηρίου Ελλάδος.
Πρώτα χρόνια
Γεννήθηκε στην Αθήνα και ήταν γιος του δικηγόρου Ιωάννη Ρουσόπουλου και της Διονυσίας Βελιώτη (1871-1955;). Είχε μία αδερφή, την Ελένη (1911–1993), δικηγόρο και δημόσια υπάλληλο.
Σταδιοδρομία
Κατά την περίοδο της Κατοχής ο Ρουσόπουλος ήταν σύμβουλος του Εθνικού Οργανισμού Χριστιανικής Αλληλεγγύης, σώζοντας από την πείνα ή από την εκτέλεση χιλιάδες άτομα. Ανέλαβε επίσης το επικίνδυνο καθήκον να τεθεί αρχηγός του συσταθέντος από το ΕΑΜ μυστικού οργανισμού της Εθνικής Αλληλεγγύης με σκοπό τη συλλογή τροφίμων και ρουχισμού για τους μαχητές της αντίστασης.
Τον Δεκέμβριο του 1944, στην κηδεία του πρύτανη Ιωάννη Θεοφανόπουλου, που εκτελέστηκε μαζί με άλλους 2 καθηγητές και 12 φοιτητές του Πολυτεχνείου, από αντάρτες του ΕΛΑΣ, ο Ρουσόπουλος εξέφρασε την "ντροπή για το προηγούμενό μας όραμα για κοινωνική δικαιοσύνη..." Την περίοδο 1951 - 1958 ήταν πρόεδρος του Τεχνικού Επιμελητηρίου Ελλάδος και πρότεινε ριζικά προγράμματα, που όμως συνάντησαν την άρνηση των Αμερικανών συμβούλων.
Έπειτα από τους μεγάλους σεισμούς στο Ιόνιο το 1953, εισήγαγε ένα σύστημα να χτίζονται οι τοίχοι των σπιτιών στη Λευκάδα με τσιμέντο. Με τον τρόπο αυτό που εφαρμόστηκε στην κατασκευή σπιτιών, η Λευκάδα άντεξε νέο σεισμό το 2003.
Δημοσίευσε πολλές επιστημονικές μελέτες, από τις οποίες μερικές μεταφράστηκαν στα αγγλικά, γαλλικά και γερμανικά. Συνέγραψε επίσης αρκετά βιβλία φιλοσοφικού και επιστημονικού περιεχομένου.
Πολιτική δραστηριότητα
Το 1961 εξελέγη βουλευτής Α΄ Αθηνών με την Ένωση Κέντρου και επανεξελέγη το 1963 και το 1964. Αργότερα έγινε ένας από τους (αποκαλούμενους και αποστάτες) βουλευτές από το κόμμα, το 1965. .
Στην κυβέρνηση Νόβα ήταν υπουργός Δημοσίων Έργων από τις 16 Ιουλίου 1965 ως τις 20 Αυγούστου του ίδιου χρόνου.
Έπειτα από την κατάλυση της δημοκρατίας το 1967, τέθηκε σε κατ' οίκον περιορισμό μαζί με άλλους διανοούμενους και συνέχισε να διδάσκει τους παλαιούς φοιτητές του στην οικία του, που την ονόμασε ανεπίσημα "νέα Ακαδημία του Πλάτωνα".
Μετά την πτώση της χούντας το 1974 αποσύρθηκε στην ιδιωτική ζωή και πέθανε στην Αθήνα, την 1η Ιουνίου 1983.
Προσωπική ζωή
Από το γάμο του με την Καλλιόπη Καλδή (1906–1990), κόρη του βουλευτή Λέσβου Γεωργίου Καλδή (1875–1953), απέκτησε έναν γιο, το Γιώργο (γ. 1941). Από δεύτερο γάμο του με την Ξένη Σολδάτου (απεβίωσε το 1985) από τη Λευκάδα απέκτησε 2 γιους, τον Αλέξανδρο (1943–2008) και τον Ανδρέα (1946–2004).
Επιλεγμένα έργα
1932:  Die Verschiebungsellipsoide elastischer Korper, Konjugierte Ellipsoiden. Die erzeugenden vektoriellen Dyaden, Zeitshrift fur Angewandte Mathematik und Mechanik, Heft 4, Aug. 1932 1936:	Κατασκευάσειν και χαίρειν, Παπαζήσης, Αθήνα 1936 & 1966 1944:	Το θεωρητικό κοινωνικό πρόβλημα, Athens 1944:	Η συλλογική διάνοια, Αθήνα 1947:	Διακήρυξις του επί κατοχής προέδρου της εθνικής αλληλεγγύης, Αθήνα 1949:	Αντισεισμικαί Κατασκευαί, Παπαχρυσάνθου, Αθήνα 1949 & 1956 1958: Θεωρία ελαστικών συμπλεγμάτων και ελαστικών συνδέσμων, in “Annales Techniques” Athens v35 no. 403-408 1965:	Theory of elastic complexes, Roussopoulos, A. I., Transl Cavadias & Tazartes, Elsevier Amsterdam, Library of Congress catalog card number 64-18522 1966:	Θρησκεία αγάπης και κατασκευής, Αθήνα 1967:	Théorie des structures élastiques, Roussopoulos, A. I., Transl J. Panisset, Dunod Paris, Depot Legal No. 5281 1970:	Εργασία αγάπη ειρήνη, Καποδιστριακόν. 1971:	Homos Mathematicus Constructor, Athens 1983:	The issue of production, paper currency and the abolition of personal taxation, Roussopoulos, A. I., introduction by L. M.Michaelidis, Bureau Marcus, Amstelveen 1983, reprinted Athens 1987
Παραπομπές
Κατηγορία:Βουλευτές εκλεγμένοι με την Ένωση Κέντρου Κατηγορία:Βουλευτές Α΄ Αθηνών Κατηγορία:Έλληνες υπουργοί Δημοσίων Έργων
280 Φιλία
Η Φιλία (Philia) είναι σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,7. Ανακαλύφθηκε το 1888 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την έννοια της φιλίας.
Φυσικά χαρακτηριστικά
Η μέση διάμετρος της Φιλίας υπολογίσθηκε σε 45,5 χιλιόμετρα και η μάζα της σε 99 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι δύσκολο να προσδιορισθεί με ακρίβεια, ενώ το άλβεδό της είναι 0,029. Η Φιλία περιστρέφεται γύρω από τον εαυτό της μία φορά κάθε 64 ώρες, μία πολύ αργή περιστροφή για αστεροειδή. Η μέση θερμοκρασία στην επιφάνειά της εκτιμάται σε 105 ως 110 βαθμούς Κελσίου κάτω από το μηδέν.
Εξωτερικοί σύνδεσμοι
Φιλια
Χρήστος Σαλούστρος
Ο Χρήστος Σαλούστρος (Ηράκλειο Κρήτης, 29 Μαρτίου 1990), είναι Έλληνας επαγγελματίας καλαθοσφαιριστής. Διαθέτοντας ύψος 2,02 μέτρα, αγωνίζεται ως σούτινγκ γκαρντ και σμολ φόργουορντ, στον Απόλλων Πατρών.
Σταδιοδρομία
Ο Χρήστος Σαλούστρος γεννήθηκε και μεγάλωσε στο Ηράκλειο Κρήτης. Άρχισε να παίζει μπάσκετ στον τοπικό Αστέρα και στη συνέχεια στον Μίνωα. Σε ηλικία 16 ετών μετακόμισε με την οικογένεια του στην Αθήνα και για δύο χρόνια αγωνίστηκε στον ΠΑΟ Κουκακίου. Σε ηλικία 18 χρονών εντάχθηκε στην εφηβική ομάδα του Ολυμπιακού. Το 2009 μεταγράφηκε στον Σπόρτιγκ, με τον οποίο έπαιξε για πρώτη φορά σε εθνική κατηγορία. Οι καλές του εμφανίσεις προκάλεσαν το ενδιαφέρον του Φιλαθλητικού Ζωγράφου, στον οποίο αγωνίστηκε τα επόμενα τρία χρόνια. Ήταν βασικός συντελεστής στις δύο συνεχείς ανόδους του συλλόγου: το 2011 από την Γ’ Εθνική στη Β’ και το 2012 από τη Β΄ Εθνική στην Α2 καθώς και στην πρωταγωνιστική πορεία που είχε το 2013, όταν έχασε την άνοδο αν και ισοβάθμησε με τις δύο ομάδες που ανέβηκαν.
Τη σεζόν 2013-14 αγωνίστηκε στην Α1, αφού πήρε μεταγραφή στον Πανιώνιο. Το καλοκαίρι του 2014 πήρε μεταγραφή για τον ΠΑΟΚ, όπου έμεινε ένα χρόνο και είχε τη σεζόν 2014-15 κατά μέσο όρο 4,5 πόντους, 4,2 ριμπάουντ και 1 ασίστ.
Το 2015, υπέγραψε συμβόλαιο με τον Κολοσσό Ρόδου. Τη σεζόν 2016-17 με τον Κολοσσό σε 21 αγώνες (σε play-off και κανονική περίοδο), είχε κατά μέσο όρο 6,67 πόντους και 5,24 ριμπάουντ.
Την διετία 2017-2019, αγωνίστηκε στην Πάτρα για τον Προμηθέα στο ελληνικό πρωτάθλημα και την ευρωπαϊκή διοργάνωση του Μπάσκετμπολ Τσάμπιονς Λιγκ. Το 2018 κατέκτησε το βραβείο του πιο βελτιωμένου παίκτη, ενώ το 2019 ήταν φιναλίστ στους τελικούς του πρωταθλήματος. Τη σεζόν 2018-19, είχε 5,1 πόντους, 3,9 ριμπάουντ και 1,3 ασίστ σε 18,5 λεπτά κατά μέσο όρο στο Πρωτάθλημα Ελλάδας.
Στις 28 Ιουνίου 2019, ανακοινώθηκε από το Περιστέρι. Στις 2 Ιουλίου 2020, ανανέωσε για για άλλη μια σεζόν με την ομάδα. Στις 4 Απριλίου 2021 κόντρα στον Προμηθέα Πατρών, έφτασε τα 800 ριμπάουντ καριέρας στο Πρωτάθλημα Ελλάδας. Τη σεζόν 2020-21, είχε 4,9 πόντους, 1,1 ασίστ και 3,2 ριμπάουντ κατά μέσο όρο σε 18 αγώνες στο Πρωτάθλημα Ελλάδας. Στο Μπάσκετμπολ Τσάμπιονς Λιγκ είχε 3.8 πόντους, 1.8 ριμπάουντ και 1.3 κλεψίματα σε 12.4 λεπτά. Στις 29 Ιουλίου 2021, ανανέωσε το συμβόλαιό του με την ομάδα, ενώ έγινε και ο αρχηγός της ομάδας.
Στις 25 Αυγούστου 2022, επέστρεψε στον ΠΑΟΚ μετά από 7 χρόνια. Σε 26 παιχνίδια πρωταθλήματος είχε μέσο όρο 5.4 πόντους, 5.2 ριμπάουντ, 1.3 ασίστ και 8.6 ranking με 29/51 δίποντα με 56.9%, 22/62 τρίποντα με 35.5% και 16/24 βολές με 66.7%. Αντίστοιχα στο Μπάσκετμπολ Τσάμπιονς Λιγκ σε 9 παιχνίδια είχε μέσο όρο 3.4 πόντους και 4.7 ριμπάουντ με 6/11 δίποντα με 54.5%, 5/21 τρίποντα με 23.8% και 4/6 βολές με 66.7%.
Στις 23 Ιουλίου 2023, ανακοινώθηκε από τον Απόλλωνα Πατρών για τα επόμενα δύο χρόνια.
Εθνική Ελλάδος
Το 2017 έγινε μέλος της εθνικής ομάδας ανδρών της χώρας. Αγωνίστηκε στα προκριματικά του Παγκοσμίου Κυπέλλου 2019, στα προκριματικά του Ευρωμπάσκετ 2022 και στα προκριματικά του Παγκοσμίου Κυπέλλου 2023. Με το εθνόσημο έχει 13 αγώνες με 68 πόντους (μ.ο: 5.23).
Εξωτερικοί σύνδεσμοι
Κατηγορία:Έλληνες καλαθοσφαιριστές Κατηγορία:Σούτινγκ γκαρντ Κατηγορία:Σμολ φόργουορντ Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Σπόρτιγκ Κατηγορία:Καλαθοσφαιριστές Φιλαθλητικού Ζωγράφου Κατηγορία:Καλαθοσφαιριστές Πανιωνίου Κατηγορία:Καλαθοσφαιριστές ΠΑΟΚ Κατηγορία:Καλαθοσφαιριστές Κολοσσού Ρόδου Κατηγορία:Καλαθοσφαιριστές Προμηθέα Πατρών Κατηγορία:Καλαθοσφαιριστές Περιστερίου Κατηγορία:Καλαθοσφαιριστές ελληνικών συλλόγων Κατηγορία:Καλαθοσφαιριστές Α1 Εθνικής Ελλάδας Κατηγορία:Καλαθοσφαιριστές Γ΄ Εθνικής Ελλάδας
Καλαγχόη
μικρογραφία|Το φυτό καλαγχόη (είδος: marnieriana).|εναλλ.= Η Καλαγχόη (αγγ. Kalanchoe) είναι φυτό με στρογγυλά και παχιά φύλλα. Έχει ρόλο καλλωπιστικό και κατατάσσεται στα παχύφυτα όπως και οι κάκτοι. Είναι κυρίως γνωστό στην Ελλάδα για τα χρώματά της αλλά και το μέγεθός της που είναι βολικό. Μπορούμε να το φυτέψουμε σε γλάστρα, στον κήπο ή σε κάποιο κασπώ, δηλαδή όπου επιθυμούμε, ακόμα και μέσα στο σπίτι μπορεί να ευδοκιμήσει. Βρίσκεται στις πρώτες προτιμήσεις μας για φυτό μέσα στο σπίτι εάν τοποθετηθεί σε ηλιόλουστο μέρος, ενώ αν τοποθετηθεί κάπου έξω θα ήταν συνετό να βρίσκεται σε ημισκιερό μέρος. Σε αυτές τις συνθήκες άλλα φυτά δε θα ευδοκιμούσαν. Το χειμώνα επηρεάζεται από τις χαμηλές θερμοκρασίες και το καλοκαίρι από τις υψηλές που μπορούν να το καταστρέψουν ή να συμβάλλουν στην υπανάπτυξη του.
Το πιο διαδεδομένο είδος είναι η Kalanchoe blossfeldiana καθώς τα περισσότερα είδη προέρχονται από αυτό, ενώ η καταγωγή του είναι από τη Μαδαγασκάρη. Μια ποικιλία που προέρχεται από το Kalanchoe blossfeldiana είναι η καλαντίβα (Kalanchoe blossfeldiana “Calandiva”) είναι και η πιο ευρέως γνωστή. Αυτή έχει μεγάλα φύλλα και πολλά άνθη που συντηρούνται για μια περίοδο, ενώ ξανά ανθοφορεί αρκετές φορές το χρόνο. Βγαίνει σε αρκετά χρώματα όπως ροζ, πορτοκαλί, άσπρο, κίτρινο, κόκκινο και άλλα. Άλλα είδη πιο σπάνια είναι η mirabella και η prebella που τα άνθη τους είναι κόκκινες καμπανούλες, αυτή με τα γκρι φύλλα που ταιριάζει πολύ στην ονομασία παχύφυτο και η african με τα φύλλα που φέρνουν σε μικρές λόγχες. Πέρα από τις οδηγίες που θα δούμε είναι αρκετά προσαρμόσιμο φυτό και απαιτεί μόνο λίγο νερό και ζεστό περιβάλλον.
Χαρακτηριστικά
Μπορούν να φτάσουν και τα 50 εκατοστά, όμως τα πιο πολλά είναι γύρω στα 20 με 30. Χρόνο με το χρόνο θα δείτε τους παλιούς βλαστούς να χάνουν τους χυμούς τους και να ξεραίνονται. Είναι συνετό να αφαιρείτε τότε τα παλιά άνθη και φύλλα έτσι ώστε να δυναμώσει το φυτό σας και να βγάλει καινούργια. Η καλαγχόη είναι μια πολύ ωραία πρόταση διακόσμησης χώρου για βαπτίσεις και γάμους. Τα φύλλα του μπορεί να είναι παχιά όμως είναι και εύθραυστα και σπάνε. Είναι προτιμότερο να φυτευτεί στη γλάστρα παρά στο χώμα. Είναι πιο ανθεκτική από άλλα φυτά εσωτερικού και εξωτερικού χώρου. Μπορεί να αναπτυχθεί με αργούς ρυθμούς και χρειάζεται ανανέωση του αέρα, εάν το φυτό βρίσκεται εσωτερικά, λόγω των ασθενειών των μυκήτων και του βοτρίτη.
Οδηγίες για τη φύτευση
Με την εύκολη προσαρμογή του φυτού αυτού σε οποιοδήποτε μέρος, καθώς και σε ζαρντινιέρες, επιτυγχάνεται εύκολα η φύτευση και ανθοφορία του. Αντέχει και σε σκληρές συνθήκες περιβάλλοντος, όμως χρειάζεται μια μέση προς υψηλή θερμοκρασία για την ανάπτυξή του. Αυτό σημαίνει πως η πολύ χαμηλές θερμοκρασίες ο καταστρέφουν και ιδανικό μέρος τότε είναι ένας κλειστός χώρος. αριστερά|μικρογραφία|Καλαγχόη blossfeldiana Συνήθως τοποθετούνται για όφελός τους σε σκιερά μέρη τους θερινούς μήνες, καθώς παρατηρούνται ξηρά σημεία στις άκρες των φύλλων και των ανθών με θερμοκρασίες άνω των 35 βαθμών Κελσίου. Επιπροσθέτως τα άνθη ξεραίνονται πολύ πιο γρήγορα με τέτοιες συνθήκες. Το γνωστό υγρό λίπασμα μπορεί να το σώσει και να το ανανεώσει. Η μεταφύτευσή τους μπορεί σχεδόν πάντα να πετύχει αρκεί να υπάρχει καθαρό χώμα και χώρος στη γλάστρα. Τα μεγέθη που μπορεί κανείς να φυτέψει ή να αγοράσει ξεκινούν από 5-6 εκατοστά γλάστρας και φτάνουν τα 23 εκατοστά.
Οδηγίες για το πότισμα
Συνιστάται το καλοκαίρι να ποτίζεται 2 με 3 φορές τη βδομάδα, αρκετά τακτικά δηλαδή για να διατηρεί τη λάμψη του. Αυτό έρχεται σε αντίθεση με το γεγονός ότι είναι παχύφυτο. Η υπερβολική δόση νερού μπορεί να το καταστρέψει επίσης. Το χειμώνα από την άλλη είναι καλό να το ποτίζουμε 1 φορά τη βδομάδα και ανάλογα τις συνθήκες. Να μην αφήνεται για πολύ καιρό χωρίς νερό γιατί θα αφυδατωθεί και θα φαίνεται. Η καλαγχόη μπορεί να εμφανίσει καφέ χρώμα στα φύλλα της και αυτά να γίνουν πιο μαλακά από ότι συνήθως. Αυτό σημαίνει ότι έχει παραπάνω νερό από ότι χρειάζεται. Θα βγάλετε τα φύλλα αυτά και θα ποτίζετε σύμφωνα με τις οδηγίες. Αν βρίσκεται σε μέρος με υγρασία, μετακινήστε το αλλού.
Φροντίδα στον κήπο, στη γλάστρα ή στη ζαρντινιέρα
μικρογραφία|Είδος καλαγχόης με άνθη καμπανούλες. Είναι συνετό να τοποθετείται λίπασμα σε αυτό 1 με 2 φορές το μήνα για να μην χάνει τη ζωντάνια του, καθώς επηρεάζονται από το καιρό και το φύλλωμα και τα άνθη. Συνιστάται επίσης να έχει χώμα πλούσιο σε οργανικά στοιχεία και κόμποστ. Το λίπασμά του θα πρέπει να είναι υδατοδιαλυτό που ψεκάζεται από πάνω. Ακόμη θα πρέπει να γνωρίζετε ότι το φυτό καλαγχόη είναι ευαίσθητο σε δυο ασθένειες, αφίδες και τετράνυχο. Για να το καταλάβουμε αυτό θα πρέπει να παρατηρήσουμε κάποιους ιστούς αράχνης επάνω (τετράνυχος) ή τα κλαδιά θα κολλάνε στην αφή (αφίδες). Για την καλύτερη προστασία σου μπορείτε να προμηθευτείτε ένα βιολογικό λίπασμα ή ακόμη να καθαρίσετε τα φύλλα του από τις ασθένειες με βαμβάκι αν η ζημιά είναι μικρή. Έχετε υπόψην ότι κοκκοειδή έντομα μπορούν επίσης να το ασθενήσουν.
Φύτευση
Μπορείτε να τα φυτέψετε σε νέα γλάστρα ή κάπου αλλού ξανά, κόβοντας ένα φύλλο ή ένα κλαδάκι και σε 2 με 3 βδομάδες θα δείτε το νέο σας φυτό. Αυτό συμβαίνει και με όλα τα παχύφυτα.
Εξωτερικοί σύνδεσμοι
Κατηγορία:Παχύφυτα
Πόπλιος Κορνήλιος Δολαβέλλας (ύπατος 44 π.Χ.)
Ο Πόπλιος Κορνήλιος Δολαβέλλας (Publius Cornelius Dolabella, 69 π.Χ. – 43 π.Χ.), ήταν Ρωμαίος στρατηγός. Κανόνισε για τον εαυτό του να υιοθετηθεί από πληβείο, έτσι ώστε να μπορεί να γίνει τριβούνος. Παντρεύτηκε την κόρη του ρήτορα Κικέρωνα, Τουλλία Κικερόνις.
Κατά τη διάρκεια των εμφυλίων πολέμων που έλαβαν χώρα προς το τέλος της δημοκρατικής περιόδου έλαβε αρχικά το μέρος του Πομπήιου, ωστόσο αργότερα πήγε με το μέρος του Ιουλίου Καίσαρα. Ήταν δε παρών στη Μάχη των Φαρσάλων το 48 π.Χ.
Την επόμενη χρονιά έλαβε το αξίωμα του τριβούνου και κατά τη διάρκεια της θητείας του προσπάθησε να περάσει συνταγματικές αλλαγές, μια από τις οποίες ήταν ένα διάταγμα που αφορούσε τη διαγραφή των χρεών. Ενδιαφέρουσα λεπτομέρεια ήταν πως και ο ίδιος καταδιωκόταν από τους πιστωτές του. Προσπάθησε να πάρει με το μέρος του τον Μάρκο Αντώνιο, αλλά οι άλλοι τριβούνοι Γάιος Ασίνιος Πόλλιο και Λεύκιος Τριβέλλιος Φίντες συμβούλεψαν τον Αντώνιο να μην υποστηρίξει το μέτρο.
Ο Αντώνιος, ο οποίος υποπτευόταν επιπροσθέτως πως ο Δολαβέλλας είχε σχέση με τη σύζυγό του, πήρε τα όπλα εναντίον του όταν ο Δολαβέλλας κατέλαβε την Αγορά σε μια προσπάθεια να περάσει το νόμο με τη βία. Η Σύγκλητος ψήφισε να υποστηρίξει την προσπάθεια αυτή και ξέσπασε μάχη όπου και οι δύο πλευρές είχαν απώλειες. Ο Καίσαρ, επιστρέφοντας από την Αλεξάνδρεια, διαβλέποντας την αναγκαιότητα να διώξει το Δολαβέλλα από τη Ρώμη, τον συγχώρεσε και τον πήρε μαζί του ως στρατηγό στις εκστρατείες του στην Αφρική και την Ισπανία.
Όταν ο Καίσαρ επέστρεψε στη Ρώμη και εξελέγη ύπατος για πέμπτη φορά, πρότεινε στη Σύγκλητο να περάσει το αξίωμά του στο Δολαβέλλα. Ο Αντώνιος προέβαλε διαμαρτυρίες, κάτι που προκάλεσε μεγάλη αναταραχή. Ως αποτέλεσμα ο Καίσαρ ντράπηκε και απέσυρε την πρόταση. Ωστόσο, όταν αργότερα ο Καίσαρ ορίστηκε Δικτάτωρ, εκμεταλλευόμενος την εξουσία του όρισε το Δολαβέλλα ύπατο. Αυτή τη φορά ο Αντώνιος επικαλέστηκε άσχημους οιωνούς, με αποτέλεσμα ο Καίσαρ να υποχωρήσει και πάλι.
Μετά το θάνατο του Καίσαρα ο Δολαβέλλας πήρε με τη βία τα διακριτικά του υπάτου και συνάπτοντας σχέσεις φιλίας με το Βρούτο και τους άλλους δολοφόνους του Δικτάτορα, η θέση τού αποδόθηκε επίσημα. Όταν όμως ο Μάρκος Αντώνιος του πρότεινε τη διοίκηση της εκστρατείας κατά της Παρθίας και την επαρχία της Συρίας, άλλαξε αμέσως στρατόπεδο. Το ταξίδι του σημάδεψαν λεηλασίες, εκβιασμοί και ο φόνος του Γάιου Τριβόνιου, επάρχου της Ασίας, που του απαγόρευσε την είσοδο στη Σμύρνη.
Έτσι ανακηρύχθηκε δημόσιος εχθρός και εκτοπίστηκε από τον Κάσσιο (έναν από τους πρωτεργάτες της δολοφονίας του Καίσαρα), ο οποίος του επιτέθηκε στη Λαοδικεία. Όταν τα στρατεύματα του Κάσσιου κατέλαβαν την πόλη το 43 π.Χ., ο Δολαβέλλας διέταξε έναν από τους στρατιώτες του να τον θανατώσει.
Το καλοκαίρι του 50 π.Χ., ο Δολαβέλλας παντρεύτηκε την Τουλλία, κόρη του Κικέρωνα. Ο γάμος αυτός δεν υπήρξε ευτυχισμένος, ωστόσο είχε ως καρπό δύο γιους. Ο πρώτος γεννήθηκε στις 19 Μαΐου 49 π.Χ. και χάθηκε τον ίδιο χρόνο. Το ζευγάρι πήρε διαζύγιο το 46 π.Χ. Το Φεβρουάριο του 45 π.Χ. η Τουλλία άφησε την τελευταία της πνοή στο σπίτι του Δολαβέλλα, ένα μήνα μετά τη γέννηση του δεύτερου παιδιού τους, το οποίο ευτυχώς επέζησε. Ο εγγονός του Δολαβέλλα, που έφερε το ίδιο όνομα, εκλέχτηκε ύπατος το 10 μ.Χ.
Παραπομπές
Δολαβελλας Δολαβελλας
Ανρί Λεόν Λεμπέσγκ
Ο Ανρί-Λεόν Λεμπέσγκ (1875-1941), γνωστός ως Ανρί Λεμπέσγκ, γεννήθηκε στο Μποβέ και ήταν ένας από τους σπουδαιότερους Γάλλους μαθηματικούς του πρώτου μισού του 20ού αιώνα. Είναι περισσότερο γνωστός για τη θεωρία της ολοκλήρωση ς, η οποία δημοσιεύτηκε για πρώτη φορά στη διατριβή του Ολοκλήρωμα, μήκος, έκταση στο Πανεπιστήμιο του Νανσί το 1902.
Βιογραφία
Ο πατέρας του Λεμπέσκ, τυπογράφος, και οι δύο μεγαλύτερες αδελφές του πέθαναν από φυματίωση όταν ο Λεμπέσκ ήταν τριών ετών. Η μητέρα του εργάστηκε για να μπορεί να σπουδάσει. Λαμπρός μαθητής από το δημοτικό σχολείο, ο Λεμπέσκ σπούδασε αργότερα στην École normale supérieure, αφού πέρασε από το Λύκειο Σεν-Λουί και στη συνέχεια από το Λύκειο Λουί-λε-Γκραν.
Είναι ευρύτερα γνωστός για τη θεωρία της μέτρησης, η οποία βασίζεται στο σημαντικό πρώιμο έργο του Εμίλ Μπορέλ, ενός από τους δασκάλους του και μετέπειτα φίλου του.
Ανέπτυξε μια θεωρία των μετρήσιμων συναρτήσεων (1901) βασισμένη στα αποτελέσματα του Εμίλ Μπορέλ: σ-άλγεβρα.
Ο Ανρί Λεμπεσγκ έφερε επανάσταση και γενίκευσε τον ολοκληρωτικό λογισμό. Η θεωρία του για την ολοκλήρωση (1902-1904) είναι εξαιρετικά εύχρηστη και ανταποκρίνεται στις ανάγκες των φυσικών. Στην πραγματικότητα, καθιστά δυνατή την εύρεση και την απόδειξη της ύπαρξης πρωταρχικών στοιχείων για "ακανόνιστες" συναρτήσεις και καλύπτει μια σειρά από προηγούμενες θεωρίες που αποτελούν ειδικές περιπτώσεις:
Ήταν επίσης υπεύθυνος για τον μετασχηματισμό Φουριέ που καθιερώθηκε στα τέλη της δεκαετίας του 1930.
Όπως και ο πατέρας του, ο Ανρί Λεμπέσγκ υπέφερε από κακή υγεία καθ' όλη τη διάρκεια της ζωής του. Παντρεύτηκε την αδελφή ενός συμμαθητή του στην École normale supérieure και απέκτησε δύο παιδιά, τη Σουζάν και τον Ζακ.
Ανέκδοτα και μαρτυρίες
''"Το 1921 παρακολούθησα την πρώτη διάλεξη του Λεμπέσγκ.. Πρέπει να πω ότι κατά κανόνα ήταν πολύ επίσημη, ο καθηγητής μιλάει λίγο για το παρελθόν του, μιλάει για τους ανθρώπους που προηγήθηκαν στην έδρα του ή που ήταν δάσκαλοί του [...] Οφείλω να πω ότι δεν υπήρξε διάλεξη του Λεμπέσγκ στην οποία οι άνθρωποι να μην γέλασαν με έναν απείρως ευχάριστο τρόπο. Υποψιάζομαι μάλιστα ότι τουλάχιστον το ένα τρίτο του κόσμου ερχόταν στις διαλέξεις του Λεμπέσγκ για να διασκεδάσει- δεν υπήρχε τίποτα το χυδαίο ή συνηθισμένο στα αστεία του όταν έβγαινε έξω. Αλλά ήταν απείρως ενδιαφέροντα, απείρως βαθιά. Ο Λεμπέσγκ έμοιαζε λίγο με τον Μπερνστάιν από αυτή την άποψη- δεν ήξερε ποτέ πώς να δώσει μια λαμπρή επίδειξη, αλλά ήταν πολύ εμπνευσμένος επειδή ήταν πολύ εμψυχωμένος. Ο Λεμπέσγκ ήταν περίπου στην ίδια ηλικία με τον Μπερνστάιν και νομίζω ότι εμπνεύστηκε από την ίδια ιδέα, ότι δηλαδή αν θέλεις να δώσεις μια διάλεξη, πρέπει να σκέφτεσαι ενώ την κάνεις, όχι να θυμάσαι. [...] Οι διαλέξεις του Appell ήταν πολύ όμορφες, δεν τολμώ να πω "για να είμαι ειλικρινής", αλλά τελικά ήταν πολύ όμορφες για να είναι μηχανικές. Με τον Λεμπέσγκ, από την άλλη πλευρά, ήταν πάντα: "Ω, είπα κάτι ανόητο, ας αρχίσω πάλι από την αρχή". Ξεκινούσε πάλι και όλοι συγχρόνως σκεφτόντουσαν".''
- Szolem Mandelbrojt''
''"Στις αρχές του 1941, ο Ανρί Λεμπέσγκ έδωσε την τελευταία του ετήσια διάλεξη στο κολλέγιο της Γαλλίας. Η ασθένεια που έμελλε να του στερήσει τη ζωή λίγους μήνες αργότερα είχε ήδη προστεθεί στα ηθικά δεινά της ήττας και της εχθρικής κατοχής. Με δυσκολία μπορούσε να μετακινηθεί με τα πόδια και η πόλη δεν διέθετε κανένα επιφανειακό μέσο μεταφοράς. Έπρεπε να κάνει χρήση των βοηθημάτων μεταφοράς που χρησιμοποιούνταν τότε για τους αρρώστους και έτσι μπόρεσε να κάνει τα μαθήματά του. Αυτό σήμαινε γι' αυτόν να κάνει το καθήκον του, μια πειθαρχία που ήταν πιο αναγκαία από ποτέ για όσους, όπως εκείνος, πίστευαν στην απελευθέρωση και την ανάκαμψη της χώρας τους".
- Paul Montel ''
Η επιρροή του έργου του Λεμπέσγκ ήταν άμεση και τεράστια, ιδίως στο εξωτερικό. Το 1916, ενώ περπατούσε στους Κήπους Planty στην Κρακοβία, ο Ουγκώ Στάινχαους, τότε καθηγητής στο Πανεπιστήμιο Γιαγκελόνιαν, άκουσε κατά λάθος τις λέξεις "μέτρο Λεμπέσγκ" να ξεπηδούν από μια συζήτηση μεταξύ δύο νέων ανθρώπων. Τους πλησίασε και συμμετείχε στην παθιασμένη συζήτηση για το έργο του Λεμπέσγκ και μαζί τους και με άλλους δημιούργησε μια ομάδα εργασίας (η οποία θα διεξαγόταν στο διαμέρισμά του, σε έναν πίνακα που είχε καρφωθεί στον τοίχο για την περίσταση, παρά τις διαμαρτυρίες της σπιτονοικοκυράς). Οι δύο νέοι ήταν ο Στεφάν Μπάναχ, ο οποίος ήταν αυτοδίδακτος εκείνη την εποχή, και ο Ότο Νικόντιμ. Σύντομα η ομάδα εγκατέλειψε την Κρακοβία για να σχηματίσει τη διάσημη Μαθηματική Σχολή της Λούβας, η οποία συναντιόταν συχνά στο Café Ecossais. Όταν ο Ουγκώ Στάινχαους ρωτήθηκε ποια ήταν η μεγαλύτερη μαθηματική του ανακάλυψη, απάντησε "ο Στέφαν Μπάναχ ". Ο Λεμπέσγκ ήταν ο τελευταίος προσκεκλημένος της ομάδας του Λβοβ, προτού η αναταραχή του Β' Παγκοσμίου Πολέμου τη διαλύσει. Έτσι, η ιστορία της ομάδας του Λβόου αρχίζει και τελειώνει με τον Λεμπέσγκ.
Το γράμμα L στον συμβολισμό "χώρος Lp" επιλέχθηκε από τον Στεφάν Μπάναχ προς τιμήν του Λεμπέσγκ. Οι χώροι Lp αποκαλούνται μερικές φορές χώροι Λεμπέσγκ.
Άρποι
Οι Άρποι ήταν αρχαία Ελληνική πόλη στην Ιταλία, σημερινή Απουλία. Η πόλη συμμάχησε με τους Ρωμαίους το 326 π.Χ., κατά τη διάρκεια του δεύτερου Σαυνιτικού πολέμου. Στον πόλεμο με τον Πύρρο συμμάχησε πάλι με τους Ρωμαίους, αλλά μετά τη μάχη των Καννών το 217 π.Χ. πήγαν με το μέρος του Αννίβα μέχρι το 213 π.Χ., οπότε και επανακαταλήφθηκαν από τους Ρωμαίους. Τα αρχαία νομίσματά της εικονίζουν κεφαλές της Αθηνάς, της Περσεφόνης, του Δία και του Άρη.
Πηγές
Αρποι
Κοιλάνεμος
Ο Κοιλάνεμος είναι κοινότητα της επαρχίας Αμμοχώστου στην Κύπρο. Μετά την τουρκική εισβολή του 1974, το χωριό δεν ελέγχεται από την Κυπριακή Δημοκρατία. Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.
Πηγές
Κατηγορία:Κοινότητες της Επαρχίας Αμμοχώστου
Κρατιδιακές εκλογές της Κάτω Σαξονίας 2022
Οι κρατιδιακές εκλογές της Κάτω Σαξονίας του 2022 διεξήχθησαν στις 9 Οκτωβρίου 2022 για να εκλεγεί το 19ο Κοινοβούλιο της Κάτω Σαξονίας (Landtag) Η υφιστάμενη κυβέρνηση ήταν ένας συνασπισμός του Σοσιαλδημοκρατικού Κόμματος της Γερμανίας (SPD) και της Χριστιανοδημοκρατικής Ένωσης της Γερμανίας (CDU) με επικεφαλής τον πρωθυπουργό Στέφαν Βάιλ.
Το SPD παρέμεινε το μεγαλύτερο κόμμα με 33% και κέρδισε δύο έδρες, παρά την πτώση 3,5 ποσοστιαίων μονάδων. Το CDU υπέστη μεγαλύτερη απώλεια και κέρδισε 28%. Η Συμμαχία 90/Οι Πράσινοι κατέγραψαν το καλύτερο αποτέλεσμα μέχρι σήμερα στην πολιτεία, λαμβάνοντας 14,5% σε ταλάντευση έξι μονάδων. Το κόμμα Εναλλακτική για τη Γερμανία (AfD) σημείωσε κέρδη για πρώτη φορά σε οποιαδήποτε εκλογή από τον Οκτώβριο του 2019, βελτιώνοντας το 11%, ενώ το Ελεύθερο Δημοκρατικό Κόμμα (FDP) έπεσε λίγο κάτω από το εκλογικό όριο του 5% και έχασε την εκπροσώπηση.
Εν μέσω μιας συνεχιζόμενης ενεργειακής κρίσης και της επικείμενης ύφεσης, οι σχολιαστές περιέγραψαν το αποτέλεσμα ως νίκη για την υπάρχουσα ομοσπονδιακή κυβέρνηση του SPD του Όλαφ Σολτς, ο οποίος είχε υποστεί πτώση δημοτικότητας και πρόσφατες απώλειες σε άλλες κρατιδιακές εκλογές.
Ο πρωθυπουργός Βάιλ απέκλεισε το ενδεχόμενο συνέχισης της κυβέρνησης με το CDU και σχημάτισε νέο συνασπισμό με τους Πράσινους. Επανεξελέγη πρωθυπουργός από το Landtag στις 8 Νοεμβρίου και το υπουργικό του συμβούλιο ορκίστηκε την ίδια ημέρα.
Εκλογικό σύστημα
Το Κοινοβούλιο της Κάτω Σαξονίας εκλέγεται χρησιμοποιώντας το μικτό αναλογικό σύστημα με τουλάχιστον 135 έδρες. Από αυτές οι 87 εκλέγονται σε ενιαίες εκλογικές περιφέρειες, και οι υπόλοιπες καθορίζονται με εκλογικούς καταλόγους κομμάτων. Όπως στις ομοσπονδιακές εκλογές, οι ψηφοφόροι έχουν δύο ψήφους: η πρώτη ψηφοφορία για τους υποψηφίους μέσα σε κάθε εκλογική περιφέρεια, και η δεύτερη ψηφοφορία για τους εκλογικούς καταλόγους κομμάτων. Υπάρχει ένα όριο 5% για τη δεύτερη ψηφοφορία, προκειμένου να λάβουν την εκπροσώπηση του κόμματος από εκλογικούς καταλόγους. Η θητεία των βουλευτών είναι πενταετής.
Παραπομπές
2022 Κατω Σαξονια
Arkia
μικρογραφία|Arkia Israel Airlines Boeing 757-300 μικρογραφία|Arkia Israel airlines destinations Η Arkia Israel Airlines (Εβραϊκά:ארקיע, προφέρεται Αρκία) είναι μία αεροπορική εταιρεία, με έδρα το Τελ Αβίβ. Είναι η δεύτερη μεγαλύτερη Ισραηλινή αεροπορική εταιρεία, μετά την El Al. Εκτελεί προγραμματισμένες και ναυλωμένες πτήσεις προς τη Δυτική Ευρώπη και ειδικότερα τη Μεσόγειο. Η βάση της είναι τα Διεθνές Αεροδρόμιο Μπεν Γκουριόν και το Αεροδρόμιο Σντε Ντοβ, και τα δύο στο Τελ Αβίβ.
Ιστορία
Η εταιρεία ιδρύθηκε το 1949 και ξεκίνησε να πετάει το 1950. Ιδρύθηκε ως Arkia Inland Airlines από την El Al και το Histradut (Ισραηλινή Εργατική Ομοσπονδία). Το 1972 απέκτησε το 50% της Kanaf Airlines and Aviation Services και επανασχηματίστηκε ως Kanaf Arkia Airline and Aviation Services. Τον Μάρτιο του 1980, η Kanaf Arkia απέκτησε το υπόλοιπο 50% και συγχωνεύτηκε πλήρως. Σήμερα, το 75% των μετοχών της Arkia Israel Airlines ανήκει στην Kanaf-Arkia Airlines και το υπόλοιπο 25% στους εργαζόμενους της Arkia.
Προορισμοί
Η Arkia Israeli Airlines εξυπηρετεί τους κάτωθι προορισμούς:
Στόλος
Τα παρακάτω αεροσκάφη απαρτίζουν τον στόλο της Arkia:
Arkia είναι μία από τις τρεις εταιρείες παγκοσμίως που πετάνε το Boeing 757-300.
Εξωτερικοί σύνδεσμοι
Κατηγορία:Ισραηλινές αεροπορικές εταιρείες
1534 Νάσι
Ο Νάσι (Näsi) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,819. Ανακαλύφθηκε το 1939 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τη λίμνη Νάσι της Φινλανδίας.
Φυσικά χαρακτηριστικά
Η μέση διάμετρος του Νάσι εκτιμάται σε 22,12 χιλιόμετρα. Ο φασματικός τύπος του είναι Cgh (κατά SMASSII), ενώ το γεωμετρικό άλβεδό του είναι 0,0754. Ο Νάσι περιστρέφεται γύρω από τον εαυτό του μία φορά κάθε 7 ώρες και 56 λεπτά.
Εξωτερικοί σύνδεσμοι
Νασι
Πινακίδες κυκλοφορίας οχημάτων της Δανίας
thumb|Δανέζικη πινακίδα thumb|Πινακίδα της Δανίας έως τον Οκτώβριο του 2009
Αρίθμηση
Ο παρακάτω πίνακας δείχνει την σειρά αριθμών που χρησιμοποιούνται στις πινακίδες ανάλογα με το είδος του οχήματος και τη χρήση του.
Παραπομπές
Κατηγορία:Μεταφορές στη Δανία Δανια
Υπηρεσία Πληροφοριών Εξωτερικού (Καζακστάν)
Η Υπηρεσία Πληροφοριών Εξωτερικού του Καζακστάν (καζακικά: Қазақстан Республикасының «Сырбар» сыртқы барлау қызметі "Syrbar" syrtky barlau kyzmeti ή απλά Σιρμπάρ) είναι η κύρια εξωτερική υπηρεσία πληροφοριών του Καζακστάν. Η Σιρμπάρείναι ο διάδοχος του τμήματος Μπαρλάου της Εθνικής Επιτροπής Ασφαλείας της Δημοκρατίας του Καζακστάν από τον Φεβρουάριο του 2009.
Συνεργασία με ξένες υπηρεσίες πληροφοριών
Μια συμφωνία για την συνεργασία νοημοσύνης μεταξύ των ΗΠΑ και του Καζακστάν υπεγράφη το 2010. Αυτή η μυστική συμφωνία θα καλύπτει τη συνεργασία της CIA με την Υπηρεσία Πληροφοριών του Καζακσστάν.
Εξωτερικοί σύνδεσμοι
Κατηγορία:Κυβέρνηση του Καζακστάν
Μίκυ, Ντόναλντ, Γκούφυ: Οι Τρεις Σωματοφύλακες
Το Μίκυ, Ντόναλντ, Γκούφυ: Οι Τρεις Σωματοφύλακες (πρωτότυπος αγγλικός τίτλος: Mickey, Donald, Goofy: The Three Musketeers) είναι Αμερικανική απευθείας σε βίντεο κωμική-μουσική ταινία κινουμένων σχεδίων βασισμένη στις κινηματογραφικές προσαρμογές του μυθιστορήματος του 1844 Οι Τρεις Σωματοφύλακες από τον Αλέξανδρο Δουμά και την σειρά ταινιών Mickey Mouse από τους Γουώλτ Ντίσνεϋ και Ουμπ Άιγουερκς. Σκηνοθετήθηκε από τον Ντόνοβαν Κουκ, παράχθηκε από τις Walt Disney Pictures και DisneyToon Studios. Κυκλοφόρησε σε VHS και DVD στις 17 Αυγούστου του 2004 από την Walt Disney Home Entertainment. Έλαβε μικτά προς θετικά σχόλια από τους κριτικούς.
Εξωτερικοί σύνδεσμοι
Κατηγορία:Ταινίες του 2004 Κατηγορία:Αμερικανικές κωμικές ταινίες δράσης Κατηγορία:Αμερικανικές αισθηματικές μουσικές ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες παραγωγής DisneyToon Studios Κατηγορία:Ταινίες σε σκηνοθεσία Ντόνοβαν Κουκ Κατηγορία:Ταινίες σε σενάριο Έβαν Σπηλιωτόπουλου Κατηγορία:Ταινίες κινουμένων σχεδίων του 2004
Σημαία του Γκουάμ
thumb|250px|[[Αρχείο:FIAV 110000.svg|23px Λόγος σημαίας: 22:41]] Η σημαία του Γκουάμ των Ηνωμένων Πολιτειών υιοθετήθηκε στις 9 Φεβρουαρίου 1948. Η εδαφική σημαία είναι σκούρο μπλε με ένα στενό κόκκινο περίγραμμα σε όλες τις πλευρές (τα σύνορα ήταν μεταγενέστερη προσθήκη). Τα κόκκινα σύνορα αντιπροσωπεύουν το αίμα που χύθηκε στον Β' Παγκόσμιο Πόλεμο και την ισπανική κυριαρχία. Στο κέντρο της σημαίας βρίσκεται το οικόσημο. ένα έμβλημα σε σχήμα αμυγδάλου, που απεικονίζει ένα proa να πλέει στον κόλπο Hagåtña κοντά στη Hagåtña και το GUAM χρωματισμένο με κόκκινα γράμματα. Το σχήμα του εμβλήματος θυμίζει τις πέτρες σφεντόνας που χρησιμοποιούσαν οι αρχαίοι άνθρωποι των Chamoru. Η μορφή του εδάφους στο βάθος απεικονίζει τον βράχο Two Lovers Point στο Γκουάμ. Ο Τσαρλς Άλαν Πάουναλ, ο στρατιωτικός κυβερνήτης του Γκουάμ, ενέκρινε το σχήμα της σημαίας το 1948.
Ως συμπλήρωμα του σχεδίου της σημαίας του Γκουάμ και ως απάντηση στον νόμο του Γκουάμ που προβλέπει δημοτικές σημαίες, έγιναν προσπάθειες να απεικονιστεί η κουλτούρα κάθε δήμου του Γκουάμ στη δική του σημαία. Αυτές οι προσπάθειες σχεδιασμού 19 μοναδικών δημοτικών σημαιών συνεργάστηκαν μέσω του Συμβουλίου των Δημάρχων με τη βοήθεια του εικονογράφου Gerard Aflague, ενός ντόπιου. Αυτά τα σχέδια δημοτικών σημαιών αντικατοπτρίζουν μοναδικές πτυχές καθενός από τα δημοτικά χωριά του Γκουάμ.
Παραπομπές
Γκουαμ Κατηγορία:Γκουάμ
Γιάννης Μαρίνος
Ο Γιάννης Μαρίνος (Ερμούπολη, 20 Ιουλίου 1930 - ) είναι Έλληνας δημοσιογράφος. Είναι ο μακροβιότερος εκδότης-διευθυντής του σημαντικού οικονομικού-πολιτικού περιοδικού Οικονομικός Ταχυδρόμος (ΟΤ) (Απρίλιος 1965 – Οκτώβριος 1996), το οποίο εκδιδόταν από τον Δημοσιογραφικό Οργανισμό Λαμπράκη. Μετά από την αποχώρησή του από τη θέση του διευθυντή του ΟΤ πήρε τη θέση του συμβούλου έκδοσης του περιοδικού, ιδιότητα με την οποία αποχώρησε, όταν τον Ιούνιο του 1999 εξελέγη Ευρωβουλευτής με τη Νέα Δημοκρατία. Παραμένει τακτικός αρθρογράφος στο Βήμα της Κυριακής και στο διμηνιαίο περιοδικό Νέα Πολιτική.
Δημοσιογραφική καριέρα
Στα έντυπα με τα οποία συνεργάστηκε υπέγραφε και με ψευδώνυμα, κυριότερα των οποίων είναι Ποπολάρος («Τα Νέα»), Επαρχιώτης Νέος («Το Βήμα»), και Κριτόβουλος στον Ο.Τ.